DRAVID-1
ఇంగ్లాండ్‌ పర్యటనకు ద్రావిడ్‌ దూరం
న్యూఢిల్లీ: ఇండియా-ఏ, అండర్‌ 19 క్రికెట్‌ జట్లకు భారత మాజీ ఆటగాడు రాహుల్‌ ద్రావిడ్‌ కోచ్‌గా తిరిగి ఎంపికైన విషయం తెలిసిందే. ఇటీవల బిసిసిఐతో తాజాగా రెండేళ్ల ఒప్పందాన్ని కుదుర్చు కున్న ద్రవిడ్‌ త్వరలో ఇంగ్లాండ్‌ పర్యటనకు వెళ్లే అండర్‌-19 భారత జట్టుకు దూరం కానున్నాడు. జూలై 5నుంచి ఈపర్యటన ప్రారంభం కానుంది. కోచ్‌గా బాధ్యతలు తీసుకున్న ద్రవిడ్‌ ఇంగ్లాండ్‌ పర్యటనకు ఎందుకు వెళ్లడం లేదని పలువురు అనుమానం వ్యక్తం చేస్తున్నారు. దీంతో బిసిసిఐ ప్రతినిధి ఒకరు వివరణ ఇచ్చారు.
జూలైలో ఇం డియా-ఏ జట్టు ముక్కోణపు వన్డే సిరీస్‌ కోసం దక్షిణా ఫ్రికాలో పర్యటించనుంది. ఆస్ట్రేలియా-ఏ, దక్షిణాఫ్రికా-ఏ, ఇండియా-ఏతో ఈసిరీస్‌ జరనుంది. ఈసిరీస్‌కోసం ద్రవిడ్‌ భారత్‌-ఏతో కలిసి దక్షిణాఫ్రికా పర్యటనకు వెళ్లనున్నాడు. వన్డే సిరీస్‌ అనంతరం అనధికార టెస్టుమ్యాచ్‌లను భారత్‌ ఆడనుంది. ఈ కారణంగా ద్రవిడ్‌ అండర్‌-19 జట్టుతో వెళ్లలేక పోతున్నాడని బిసిసిఐ ప్రతినిధి ఒకరు తెలిపారు. బిసిసిఐతో తాజా ఒప్పందం కోసం ద్రవిడ్‌ ఐపిఎల్‌కు గుడ్‌బై చెప్పిన సంగతి తెలిసిందే. ఐపిఎల్‌-10లో ద్రవిడ్‌ ఢిలీ డేర్‌ డెవిల్స్‌ జట్టుకి కోచ్‌గా బాధ్యతలు నిర్వ హించాడు. అండర్‌-19,భారత్‌-ఏకి కోచ్‌గా ఒప్పందం కుదుర్చుకోవాలంటే మరే ఇతర బాధ్య తలు ద్రవిడ్‌ నిర్వహించకూడదన్నది బిసిసిఐ నియమం. ఇందుకోసం ద్రవిడ్‌ దిల్లీని వదు లు కోగా అందుకు తగ్గ పారితోషికం బిసిసిఐ ద్రవిడ్‌కి అందజేస్తోంది. రెండు సంవత్సరాల ఒప్పందానికి ద్రవిడ్‌కి బిసిసిఐ సుమారు రూ.10కోట్లు అంద జేయనుంది.
=====